เกรซ แฉ เกรท ร้าย เห็นติ๋มๆ แต่ตัวจริงอันตรายใน ตะวันอาบดาว
ปล่อยให้รุ่นใหญ่ ยุ้ย–จีรนันท์ ฐิสา–วริฏฐิสา และ เข้ม–หัสวีร์ เขาดราม่าเชือดเฉือนกันไป แต่สำหรับพระนางรุ่นเล็กอย่าง เกรท-สพล กับ เกรซ–พัชร์สิตา ขอมาแนวฮาช่วยให้แฟนละครเรื่อง ตะวันอาบดาว ทางช่อง 7 คลายเครียด โดยสาว เกรซ พูดถึงหนุ่ม เกรท ให้ฟังว่า คู่ของเราในเรื่องนี้ เป็นคู่กัดค่ะ เจอกันทีไรเป็นต้องมีการปะทะคารมกวนๆใส่กัน ช่วยเบรกความดราม่าของเนื้อเรื่องให้แฟนละครได้อมยิ้ม ก็ต้องขอบคุณแฟนๆที่ติดตามและชื่นชอบคู่เรา เกรซติดตามดูกระแสตอบรับตลอด ก็เห็นว่าคุณสพลเขามีสาวๆกรี๊ดเยอะมาก เวลามีฉากออกมาทีไรคอมเมนต์ถล่มทลาย ต้องยอมรับว่าเขาเป็นขวัญใจสาวๆ ตอนอยู่ในกองถ่ายก็เป็นขวัญใจทีมงานสาวๆ มีแต่คนดูแลเทกแคร์ คุณสพลเขาก็จะยิ้มพูดเพราะ สุภาพ ทำใจละลายกันหมดทั้งกองถ่ายค่ะ แต่จริงๆแล้วใครจะรู้ว่าลึกๆแล้วเขาร้ายมากค่ะ หน้านิ่งๆ หงิมๆแบบนี้ พอสนิทกับเขาแล้วจะรู้เลยว่าตัวจริงร้ายมาก (หัวเราะ) เกรซจะถูกเขาแกล้งตลอดเลย เอาเป็นว่าฝากติดตามชมคู่ของเราในละครตะวันอาบดาวด้วยนะคะ คู่ของเราจะมีส่วนสำคัญ ช่วยให้เรื่องราวคลี่คลาย แต่จะช่วยยังไงต้องไปดูกันในละครค่ะ ติดตามชมละคร ตะวันอาบดาว ได้ทุกวันพุธ-พฤหัสบดี เวลา20.30 น. ทางช่อง 7HD กด 35.>> อ่านเรื่องย่อนิยายทุกเรื่อง คลิกที่นี่ <<
ปล่อยให้รุ่นใหญ่ ยุ้ย–จีรนันท์ ฐิสา–วริฏฐิสา และ เข้ม–หัสวีร์ เขาดราม่าเชือดเฉือนกันไป แต่สำหรับพระนางรุ่นเล็กอย่าง เกรท-สพล กับ เกรซ–พัชร์สิตา ขอมาแนวฮาช่วยให้แฟนละครเรื่อง ตะวันอาบดาว 
ตะวันอาบดาว,นิยาย,เกรท สพล,เกรซ พัชร์สิตา,ยุ้ย จีรนันท์,ฐิสา วริฏฐิสา,เข้ม หัสวีร์,ละคร